Hemserekîya Konseya Rayberdişî ya KCKyî bi wesîleya serrgêra şehdadtê Rûbar (Huseyîn Poyraz) Halîl ( NÎhat Ayaz) û Murat (Ahmet Kiliç) êyê ke 2017 de şehîd bîyî, eşkerayîyêke daye.
Eşkerayîya KCKyî de nê ameyî vatene:
''Hermrayê ma Rûbar, Halîl û Murat 6ê çeleyê 2017î  de netîceya hêrişê hewayî yê teyarayanê şerî yê tirkî de şehîd bîyî. Ma hemrayanê xo bihurmet yad kenê û sozê caardişê waştişanê şehîdan danê. Şarê kurdî do mucadeleyê înan tacîdar biekero.
Hemra Rûbaro ke 1976 de tewrê têgêrayîşê Apoyî bi cuya xo ya 40 serran a şorişgêrîye de her warê mucadeleyî de ca girewto. Bi serran gerîlatîye û fermandarîya gerîlayî kerde. Bado ke 15 serrî zîndan de mend reyna fermandarîye rê dewam kerde. Sey endamê Komîteya Merkezê Partîye heme waranê mucadeleyî de ca girewto. Gama ke berpirsîyarê Komîteya Malîye bi şehîd bi. Hemra Halîl zî mucadeleyo şorişgerêro ke 35 serrî reyra berd de tim mîlîtanêko qerardar bi. Sey kadro û îdarekarî xeylêk wezîfeyî ardî ca. Hemra Murato ke merkezê modernîteya kapîtalîstî Ewropa ra verê xo da koyanê Kurdîstanî û sefanê gerîlayan de cayê xo girewt, pîya bi hemrayan Rûbar û Halîlî şehîd bi.
Nê hemrayê ma yê erjîyayeyî eynî wextî de sey estunenê ke nêşikîyenê yê Têgêrayîşê Azadîye ma averşîyayîş û pîlbîyayîşê mucadeleyê ma de keda înan a pîle esta.Her şehîdê ma heme şehîdê ma tewirê tewr raştî de temsîl kerdî û têgêrayîşê ma xurtêr kerd. Têgêrayîşêko şehîdê ci sey hermrayî Rûbar, Halîl û Muatî estê vînîkedişê ci mumkun nîyo. Heme hemrayê ma yê ke şehîd bîyî sey temsîlê nê ruhî mucadleyî rê dewam kenê. Şarê  û têgêrayîşê ma do çirey nê ewladanê qehremanan xo vîrî nêkero û wayîrê dawaya înan bivejîyo. Ê do çirey nêrê vîrakerdene û mucadeleyê înan bêro tacîdarkerdene.''
